paragraph_text: Za vrijeme Rimskog Carstva Nikomedija postaje glavni grad Bitinije, a kao sjedište careva i glavni grad Istočnog Rimskog Carstva 286. godine. Car Konstantin I. Veliki je također boravio (i umro) u Nikomediji sve dok nije sagrađena nova prijestolnica, Konstantinopol. No, ipak Nikomedija nije izgubila svoju važnost jer je kroz nju vodila glavna cesta od Male Azije do Konstantinopola uz obalu Crnog mora.